39. schôdza NR SR - 9.deň - B. popoludní
Dátum: 2025-09-23
Poslanec: Števulová, Zuzana (PS)
Druh vystúpenia: Vystúpenie v rozprave

...úradníkov na tom ministerstve financií, ktorí vám akože ten colný sadzobník pozreli a naozaj to, čo vám dali do toho konsolidačného balíka sedí. A nieže potom nám bude tá potravinárska komora písať, že síce vás minister o tom uisťoval, ale teda podľa tohto prvotného znenia, to podľa nás tam je a patria tam aj tie detské výživy, aj tie umelé mlieka, aj neviem, čo všetko ešte a ešte nám tam aj vypísali tie jednotlivé kódy z toho colného sadzobníka a na to to vlastne koalícia hneď išla opravovať. Tak ja sa akože pýtam, že to nikto nerobí na tom ministerstve financií? Alebo teda zistili ste, zaujímali ste sa, že prečo ste to takto mali na tej prezentácii a teda to pravda nie je. Urobil niekto nejakú chybu? Bude tu nejaká zodpovednosť? Alebo, alebo čo? Dúfajme, že nám pán minister vysvetlí, že ako to je. A som teda naozaj zvedavá, že dúfam, pán minister, a podotýkam, vy nepočúvate, asi je vám jedno, že ale podľa mňa, rodiny na Slovensku čakajú na to, že či teda budú v rámci tejto konsolidácie svojim pármesačným deťom umelé mlieko, detskú výživu a detské snacky, teda drahšie alebo nie. Akože ja mám síce poslanecký plat, ale ja to čakám, že chcem byť uistená, že keď budem dieťaťu dávať príkrmy, že tie výživy teda naozaj ostanú zachované. Že teraz už teda ten tie kódy vám tam sedia a že ten pozmeňovák alebo tie dva, ktoré ste podali, sú spravené správne a že teda naozaj to do tej vyššej sadzby DPH nespadlo. Tak poprosím dvakrát si to preverte nabudúce, keď budete robiť nejaký konsolidačný balíček, aby sa vám takéto chyby nestávali a vysvetlite nám, že ako je to možné, že sa vám to stalo. To je teda taká prvá vec, ktorá ma veľmi nahnevala. Druhá vec, ktorá ma nahnevala, je otázka tých vyšších zdravotných odvodov. Akože keby sme tu išli platiť vyššie zdravotné odvody za zdravotníctvo, ktoré by malo úroveň aspoň takú ako v Českej republike, alebo vedľa v Rakúsku, tak možno nepoviem nič. Ale prosto platiť vyššie zdravotné odvody za padajúce omietky, za stav, v akom sa v súčasnosti nachádzajú nemocnice a polikliniky a všetko ostatné v našom zdravotníctve, vyššie odvody, pričom vieme, že tie peniaze vlastne ani do toho zdravotníctva nepôjdu. No, ja sa nečudujem, že tí ľudia chodia protestovať, že dnes bude, už si nepamätám presne ten počet tých miest, určite niekto dá vo faktickej, že budú tí ľudia protestovať. Lebo keby som nemusela byť tu, tak ja protestujem už len kvôli tomuto, že prosto ľudia sú určite naštvaní za to, že budú platiť vyššie zdravotné odvody za takú kvalitu zdravotníctva, akú máme na Slovensku. Pretože oni si nemôžu dovoliť prednostné vyšetrenia po známosti alebo nejaké súkromné vyšetrenia za peniaze. Tí ľudia akože tu vidia, v akom stave je to zdravotníctvo a určite nie sú nadšení z toho, že tie vyššie odvody teda do toho zdravotníctva aj tak nepôjdu. No a potom teda tu máme celkovo tú tému tých vyšších odvodov a zrušenia odvodových prázdnin. A tam by som sa znova vrátila k tomu, že ako to zasiahne rodičov, ktorí sú, či už na materskej alebo rodičovskej dovolenke, alebo napr. dôchodcovia dôchodkyne, ktoré si privyrábajú. Pretože bolo to tu už aj médiách niekoľkokrát spomínané, že tento konsolidačný balíček tým, že sa zavedú aj tie povinné platenie odvodov a sa skrátia odvodové prázdniny. Vlastne najviac zasiahne takýchto drobných živnostníkov a živnostníčky, ktoré si privyrábajú napr. popri materskej alebo rodičovskej dovolenke, alebo popri napr. dôchodku. Keď mi vyjde čas, napísala nám aj jedna dôchodkyňa veľmi zaujímavý email. Ja ho teda v závere prečítam, aby ste počuli, dámy a páni, na druhej strane sály, že ako sa to naozaj takýchto ľudí dotkne. Ja by som chcela vedieť, či v tej dôvodovej správe už teda k tomu samotnému konsolidačnému balíčku je teda vyrátaný nejaký dopad vôbec na týchto ľudí, ktorí si privyrábajú, či už popri dôchodku a naozaj, že majú že malé živnosti a hrozí im, že teda budú platiť tie odvody, že ako sa to ich dotkne a či vôbec sa im ešte bude oplácať viesť takúto živnosť. Že čo oni majú robiť? Pozakladať si jednoosobové eseročky alebo prosto prejsť do šedej zóny, keď sa im to už nebude oplácať? Alebo že aké je pre nich teda riešenie? To by som tiež chcela vedieť. No a v tejto súvislosti by som napr. chcela vedieť, že či kolegovia na tej koaličnej strane sály, napr. si uvedomujú, tiež už to tu kolega spomínal minulý týždeň, že tieto odvody a ten dopad na tých menších živnostníkov sa dotkne aj našich asistentov a asistentiek. Pretože však nie každý asistent tu dostáva plnú sumu peňazí za svoju prácu. Niektorí z nás majú viacerých asistentov. Máme tu aj takú pani, ktorú teraz má za asistentku pán Muňko, pani Romanu Tabak, ktorú som si pozerala, že zarába 300 euro. Ona je teda taká nová asistentka a keď teda bude platiť tento konsolidačný balíček, pozerala som si aj od kedy má živnosť, takže tie odvodové prázdniny by sa na ňu už nemali vzťahovať, ale napr. teda tie odvody vo výške tých 131 eur mesačne sa na ňu budú vzťahovať, či ona má tých (pozn. prepis.: nezrozumiteľne povedané) 300 eur. A možno by bolo fajn sa jej spýtať aj pána Muňka, či to teda preberali, že moja milá Romana, si moja asistentka, polku platu budeš teda odvádzať štátu v rámci tých odvodov, ale keďže to určite robíš z lásky k parlamentarizmu, tak určite sa ti to oplatí sem vstupovať do tohto parlamentu. To by som napr. tiež chcela vedieť, že či viete a či ste hovorili so svojimi asistentmi a asistentkami, hlavne s tými, ktorých máte na takýto menší úväzok, že sa im to naďalej bude oplácať takto pre nás robiť. No a na záver ešte pred tým, ako prečítam ten email od tej pani dôchodkyne v súvislosti s tými asistentami a s tými živnosťami, by som sa chcela spýtať pána ministra, že zároveň vlastne s tým konsolidačným balíkom, on ohlásil, že bude bojovať proti fiktívnym živnostiam. A teraz si povedzme, že ako je to s tými asistentmi v Národnej rade Slovenskej republiky, ktorí musia byť teda živnostníkmi alebo teda jednoosobovými eseročkami, lebo to je teda v Národnej rade povinnosť, nemôžu byť zamestnancami, napriek tomu, že výkon tej ich činnosti vlastne zodpovedá tej závislej práci. Lebo akože momentálne je tu päť znakov závislej práce, podriadenosť a nadriadenosť platí, zadávame im prácu. Hospodárska závislosť, ak ide o (pozn. prepis. Nezrozumiteľne povedané) zdroj príjmu, pre niektorých áno, pre niektorých je to dokonca výlučný zdroj príjmu z tých našich asistentov. Osobný výkon práce a viazanosť pokynmi, to tiež tu platí. Práca v mene zamestnávateľa a pracovný čas určený zamestnávateľom. A vy idete teraz dať preč ten pracovný čas určený zamestnávateľom, na čom častokrát, keď sa bojovalo proti tým fiktívnym živnostiam, tie kontroly pohoreli, ale z môjho pohľadu vlastne tí asistenti a asistentky, ktorí sú naši nútení byť teda živnostníkmi Národnou radou Slovenskej republiky, vlastne spĺňajú aj po novom tú definíciu nútenej práce, takže či teda akože budete bojovať proti fiktívnym živnostiam aj tu teda v parlamente, pokiaľ ide teda o naše asistenstvo. To by ma akože fakt zaujímalo, lebo myslím si, že o tom sa tu málo hovorí, ale zaslúžilo by si to minimálne pri tých živnostiach, ktoré pri tých našich asistentoch, ktorí to majú ako jediný príjem možno zmenu aj v tomto pohľade. To sú také moje otázky pri konsolidácii a teda prečítam ten email, keďže mám ešte 4 minúty, ktoré nám poslala jedna pani dôchodkyňa, aby sme vedeli, ako tento konsolidačný balíček dopadne práve na tú skupinu, ktorú sa tými trinástymi dôchodkami snaží vlastne vládna koalícia umlčať. Takže pani Ľubica G. hovorí: "Vážený pán poslanec, pani poslankyňa, obraciam sa vás ako občan, ktorý je nespokojný s vládnymi návrhmi z tretieho konsolidačného balíka. Konkrétne časti, ktorá sa týka SZČO, pretože mám pocit, že jeho predkladatelia nevedia, ako žijú bežní občania na Slovensku. Podľa časti návrhu, ktorá sa týka SZČO sa ruší hranica príjmov pod ktorou doteraz živnostníci neplatili sociálne odvody. Teda 9 144 eur ročne a navrhuje sa, že minimálna výška odvodu do Sociálnej poisťovne bude pre každého živnostníka vo výške 131,34, teda aj živnostníci s ročnými príjmami pod touto hranicou, budú musieť platiť minimálny sociálny odvod v tejto výške mesačne. Ja som SZČO od roku 2009. Moju živnosť som si ponechala aj po odchode do dôchodku v 2014, aby som mala k dôchodku aspoň malé prilepšenie. To, čo zarobím ako živnostník nie je žiadna zázračná suma. Moje ročné príjmy zo živnosti boli napr. v 2023 - 2042,13 euro, v roku 2024 - 2516,42 euro. Priemerne mesačne to vychádza za rok 2023 suma 170,18 eur, za rok 2024 suma 209,70eur a tento rok za 9 mesiacov mi to vychádza priemerne mesačne 151,34 eur. Ak by malo platiť to, čo navrhuje minister financií v treťom konsolidačnom balíku, potom pri priemernom mesačnom príjme tohto roku by som mala z môjho príjmu 151,34 eur uhradiť sociálne odvody 131,34 eur, čo činí 87 %. Keď ešte odpočítam náklady na telefón mesačne vo výške 32,13 eur, potom mi nezostane nič a ešte som v strate 12,13 eur. Takýmto spôsobom sa mi vlastne zníži dôchodok o 131,34 eur, lebo túto sumu zaplatím sama sebe. Myslíte si, že toto je ten správny spôsob konsolidácie? Vy by ste boli spokojní, keby sociálne odvody z vášho príjmu boli vo výške 87 %? Takúto situáciu vďaka návrhu, v prípade jeho schválenia, zažijú stovky SZČO. Poznám množstvo občanov, ktorí prenajímajú svoje nehnuteľnosti a ich príjmy z prenájmu, ich príjmov z prenájmu sa sociálne odvody netýkajú, lebo nemajú živnosť, ale pritom majú príjem z prenájmu niekoľkonásobne vyšší, ako ja zo živnosti. Ak schválite tento nezmyselný návrh, docielite iba to, že počty sa SZČO na Slovensku sa výrazne znížia. Ak je cieľom premiéra a vlády cez konsolidačný balík zlikvidovať živnostníkov, tak potom je tento návrh v súlade s ich vytýčeným cieľom a mali by sme im za to zatlieskať. No najskôr by som doporučovala všetkým poslancom, hlavne tým koaličný, pozrieť sa na problémy, s ktorými zápasí obyčajný občan v bežnom živote. Ak tento návrh v parlamente vďaka vám prejde tak, ako ho schválila vláda, potlesk nečakajte. V takom prípade ja určite zruším svoju živnosť. Apelujem preto na vás, hlasujte podľa svojho najlepšieho vedomia a svedomia a zachovajte si pri hlasovaní zdraví rozum. Len vy môžete cez pozmeňujúce návrhy zmeniť podmienky pre živnostníkov tak, aby to bolo ešte ekonomicky únosné. Nečakám, že mi odpoviete, svoj drahocenný čas radšej venujte návrhom, ktoré budú zmysluplnejšie, ako tie, ktoré obsahuje tretí konsolidačný balík. S pozdravom Ing. Ľubica Gešková, dôchodkyňa." Tak budem rada, ak pán minister pani Ľubici, ktorá si našla ten čas a napísala nám tento email odpovie, či má teda zrušiť tú živnosť, alebo čo má robiť. Ďakujem. (Potlesk.)